സംവാദം:മാമാങ്കം - വിക്കിപീഡിയ

# സംവാദം:മാമാങ്കം

### വിക്കിപീഡിയ, ഒരു സ്വതന്ത്ര വിജ്ഞാനകോശം.

| ഈ ലേഖനം വിക്കിപീഡിയയില്‍ തിരഞ്ഞെടുത്ത ലേഖനമാകാന്‍ നിര്‍ദ്ദേശിക്കപ്പെട്ടിട്ടുണ്ട്. മികച്ച ലേഖനങ്ങള്‍ക്കുള്ള നിബന്ധനകള്‍ പാലിക്കുന്നവയാകണം തിരഞ്ഞെടുത്ത ലേഖനങ്ങള്‍. ഈ ലേഖനം പ്രസ്തുത ഗണത്തില്‍ ഉള്‍ക്കൊള്ളിക്കുവാന്‍ യോഗ്യമാണോ? നിങ്ങളുടെ അഭിപ്രായമറിയിക്കുക..

ലേഖനത്തിന്റെ ശ്രോതസ്സ് ഇംഗ്ലീഷ് വിക്കിപീഡിയയാണെന്നു മനസ്സിലായി, അതിലാകട്ടെ ചരിത്രത്തേക്കാളുപരി മിഥിനെ കുറിച്ചാണു വിവരണം. വില്യം ലോഗന്റെ മലബാര്‍ മാന്വലില്‍ മാമാങ്കത്തിനു സാമൂതിരിയുടെ ആത്മാഹുതിയുമായി ബന്ധപ്പെടുത്തിയ ആചാരത്തെ കുറിച്ചൊരു അനുബന്ധം ഉണ്ടെന്നു തോന്നുന്നില്ല, വായിച്ചിരിക്കുന്നതിലെല്ലാം ജീവന്‍ രക്ഷിക്കുവാന്‍ മനുഷ്യമതിലുകള്‍ തീര്‍ത്തു നിലപാടു തറയേല്‍ക്കുന്ന സാമൂതിരിയുടെ ചിത്രമാണു്.

> Thirunnavaya, the land of ancient Mamankam is on the banks of Bharathapuzha in Triruru. Mamankam was a great trade fair from the Sangham period where traders from Kerala and Tamil Nadu came through Ponnani Port by ships and barges. Later the right to conduct the Mamankam became a dispute between Zamorin and the Raja of Valluvanad. Valluvanad used to sent Chavers, warriers who fought until death to defeat Zamorin who would sit on a stand known as Nilapadu Thara surrounded by a big contingent of soldiers in every 12th year. The Nilapadu Thara at Kodakkal near Thirunnavaya is protected as a historical monument. Efforts are being made to construct a Mamankam Museum at Tirunnavaya. Now in the summer season a martial art festival with Kalaripayattu competition is conducted.

എന്നാണു ഗവ. ഓഫ് കേരളയുടെ ടൂറിസം സൈറ്റില്‍ കാണുന്നതു്. ലിങ്ക്: http://www.kerala.gov.in/disttourism/mlpm.htm

  പെരിങ്ങോടന്‍ 06:35, 12 നവംബര്‍ 2006 (UTC)

പെരിങ്ങോടന്‍റെ അഭിപ്രായത്തിനോട് എന്നിക്ക് യോജിപ്പാണ് ഉള്ളത്. കാരണമെന്തെന്നാല്‍ 1988ല്‍ ഇറക്കിയ കേരളവിജ്ഞാന കോശത്തില്‍ മാമാങ്കത്തിനെ കുറിച്ച് വ്യക്തമായി പ്രതിപാദിച്ചിട്ടുണ്ട്. എന്തെന്നാല്‍ മാമാങ്കത്തിന്‍റെ ആരംഭത്തിനെ കുറിച്ച് ചരിത്രഗവേഷകരില്‍ തന്നെ വ്യത്യസ്ത അഭിപ്രായമാണുള്ളതെന്ന്. ഭാരതത്തിലെ പ്രധാന നദികളുടെ സംഗമസ്ഥാനങ്ങളായ യമുന, ഗംഗ, ഗോദാവരി മുതലാ‍യ പുണ്യതീര്‍ഥങ്ങള്‍ പന്ത്രണ്ടിലും പന്ത്രണ്ടുവര്‍ഷം കൂടുമ്പോള്‍ ഭാരതവാസികളാകമാനം ഒത്തുചേര്‍ന്നാഘോഷിക്കുന്ന മഹാമേളകളില്‍ ഒന്നുചേര്‍ന്നാഘോഷിക്കുന്ന മഹാമേളകളില്‍ ഒന്നു തിരുനാവായ വച്ചു നടത്തിവന്നിരുന്നു എന്നും മാഘമാസത്തിലെ മഹാമകത്തുനാള്‍ നടക്കുന്ന ഒരു മഹോത്സവം മാമാങ്കമായി പരിണമിച്ചെന്നുമാണ് ഒരു മതം. ചേദിരാജാക്കന്‍മാര്‍ ആണ്ടുതോറും 24 ദിവസം നടത്തിയിരുന്ന ഇന്ദ്രധ്വജപൂജ 12 കൊല്ലത്തിലൊരിക്കല്‍ ആഘോഷിക്കുന്ന ആ മഹോത്സവം മാമാങ്കമായി മാറിയെന്നാണ് ഒരു അഭിപ്രായം. ഉത്തരഭാരതത്തില്‍ നിന്നും കേരളത്തിലെത്തിയ ബ്രാഹ്മണ സംഘത്തിന്‍റെ നേതവായ പരശുരാമ‍ന്‍ തിരുനാവായ വച്ചു കൂട്ടി ഒരു പെരുംകൂട്ടം നടത്തി ഭരണാധിപനെ നിശ്ചയിച്ച ആദ്യത്തെ കേരള ഭരണോത്സവമാണ് മാമാങ്കമെന്നും ഒരു പക്ഷമുണ്ട്. ബി.സി.360 ല്‍ കൊടുങ്ങല്ലൂരില്‍ അശോകസ്തൂപം സ്ഥാപിക്കപ്പെട്ടു, എന്നും അതിന്‍റെ സ്മരണക്കായി മാമാങ്കോത്സവം ആഘോഷിക്കുന്നതെന്നും ജൂതചരിത്രകാരനായ മോസസ് ഡിവൈവ രേഖപ്പെടുത്തിയിട്ടുണ്ട്. പെരുമാള്‍ വാഴ്ച്ചക്ക് മുമ്പ്, ബുദ്ധദേവന്‍റെ ജന്മദിനാഘോഷമെന്ന നിലയ്ക്ക് മാമാങ്കമം ആരംഭിച്ചതെന്ന് ചില തമിഴ് ഗ്രന്ഥങ്ങളില്‍ സൂചന കാണാം. ഉത്തരകാശിയിലെ ഗംഗ മാമങ്കദിവസം തിരുനാവായയില്‍ പ്രവഹിക്കുമെന്നും കുംഭമാസത്തിലെ കര്‍ക്കടക വ്യാഴം ഒത്തുചേരുന്ന ശുഭസമയം ആ ഗംഗാതീര്‍ഥമെടുത്തു അഭിഷേകം നടത്തുന്നത് പവിത്രമായ കാര്യമാണെന്നുമുള്ള വിശ്വാസത്തെ ആ‍ധാരമാക്കി പെരുംകൂട്ടം തിരുനാവായ മണല്‍പ്പുറത്ത് ഒത്തുചേര്‍ന്ന് രക്ഷാപുരുഷനെ തിരഞ്ഞെടുക്കുന്നതോടൊപ്പം ആഘോഷിച്ചു വന്ന ഉത്സവമാണ് മാമാങ്കം എന്നും ചിലര്‍ അഭിപ്രായപ്പെടുന്നു.

പിന്നീട് ഉണ്ടായ സംഭവമാണ് സാമൂതിരിയുടേത് ഇന്നു വിശ്വസിക്കുന്നു. ഇതില്‍ സാമൂതിരി വള്ളുവകോന്നാതിരിയുടെ അധീനതയില്‍ ഉണ്ടായിരുന്ന മാമങ്കത്തെ ‘കോയ’ എന്ന കച്ചവടക്കാന്‍റെ സഹായത്തോടെ പിടിച്ചടക്കിയതായും പറയുന്നുണ്ട്.

ആയതിനാല്‍ ഈ ലേഖനം പൂര്‍ണമല്ലെന്നാണ് എന്‍റെ വിശ്വാസം!! മറുപടികള്‍ പ്രതീക്ഷിക്കുന്നു.

--Jigesh 14:28, 12 നവംബര്‍ 2006 (UTC)

      എല്ലാം ഉള്‍പ്പെടുത്തി കുറച്ചു വലുതാക്കിയിട്ടുണ്ട്. എന്തു തന്നെയായാലും 12 വര്‍ഷം കൂടുമ്പോള്‍ ഒരു ഉത്സവം ക്രി.വ. മുന്നേ നടത്തിയിരുന്നു, അതായത് സംഘകാലത്തും ഇത് തുടര്‍ന്നിരുന്നു. ചേരരാജാക്കന്മാരും പെരുമാള്‍ മാരും പിന്നീടു വന്ന സാമന്ത രാജാക്കന്മാരും ഇത് നടത്തുകയെന്നത് അന്തസ്സിനും ആഭിജാത്യത്തിനും ഉള്ള പദവിയായി കരുതിയിരുന്നു. യാഗങ്ങള്‍ക്ക് രക്ഷാ പുരുഷനായി നില്‍കുക എന്ന ഒരു പദവി ക്ഷത്രിയന്മാരായ രാജാക്കന്മാര്‍ക്ക് മാത്രം അവകാശപ്പെട്ടതായിരുന്നു. എന്നാല്‍ ഇത് ചെയ്യുന്നതിലൂടെ ക്ഷത്രിയ പദവിയിലേക്കുള്ള ഒരു ചുവടു വയ്പായി സാമൂതിരി കരുതിക്കാണണം. ആദ്യകാലത്തെ മാമാങ്കത്തില്‍ യാഗങ്ങള്‍ നടന്നിരിക്കാനും വഴിയില്ല. താന്തിക ബുദ്ധ മതത്തോടൊപ്പമോ, ബ്രാഹ്മണന്മാരുടെ അധിനിവേശത്തിനു ശേഷമോ യാഗങ്ങള്‍ യശസ്സു വര്‍ദ്ധിപ്പിക്കാനായി നടത്തയിരിക്കാം. --ചള്ളിയാന്‍ 12:40, 12 ജനുവരി 2007 (UTC) പിന്മൊഴി --ചള്ളിയാന്‍ 06:27, 14 മേയ് 2007 (UTC)

Retrieved from "http://ml.wikipedia.org../../../%E0%B4%AE/%E0%B4%BE/%E0%B4%AE/%E0%B4%B8%E0%B4%82%E0%B4%B5%E0%B4%BE%E0%B4%A6%E0%B4%82%7E%E0%B4%AE%E0%B4%BE%E0%B4%AE%E0%B4%BE%E0%B4%99%E0%B5%8D%E0%B4%95%E0%B4%82.html"

സൂചിക: തിരഞ്ഞെടുക്കാവുന്ന ലേഖനങ്ങള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക